ming030890/wiki-yue-high-quality huggingface dataset:
廣州市南海中學

，之前嗌過廣州市第十一中學，係中國廣東廣州一全日制中學，1904年成立，位置喺荔灣區西華路460號。佢嘅前身係由南海學宮演變成而家嘅大型中學校。

校服色
南海中學嘅各種校服
長袖：
衫：　，中間有條上　下　嘅線條，左右對稱，袖口有　線。
褲：純　
風褸：　　相間，上　下　。
短袖：
衫：　，中間有條上　下　嘅線條，左右對稱，有領冇紐扣，兩邊嘅袖冇折痕。
褲：純
喺1992年9月～2009年7月間，校服用過　　嘅品種。

成立初期
内文：南海學宮
其實呢間學校喺清光緒29年（1904年），嗰時嘅西湖書院（而家係廣州市西湖路360號嗰頭）係一間名嗌「南海中學堂」嘅館舍，而校長就俾朱世疇做咗。直到1910年先至搬咗去蘆荻巷嘅報資寺舊址（而家西華路460號呢度）。甚至喺1912年改咗名嗌南海中學校。

學校話搬走？
喺1922年，南海縣當局就諗住將南海中學停辦，後嚟有好多位喺度猛咁爭，結果南海縣先至話凈係留返南海中學，而師範嗰間就唔好彩，起咗喺佛山入面，但南海縣政府就每年唔再向南海中學出錢。而去咗香港嘅南海商會首腦——李右泉同埋馮香泉，就成立咗南海中學校董會，喺跟住嗰卅幾年入面負責厝辦學經費。

抗日戰爭時期，學校一度停辦。
喺20世紀30年代，學校就攞咗廣東省教育廳頒發出嚟嘅獎，甚至喺鄉下開過鄉村師範學校。但係抗日戰爭嗰陣唔好彩，南海中學啲學校是先後去咗佛山南海泌沖、麻奢、北村、中山前山（而家係珠海市斗門區前山）、澳門呢啲地方避難。 喺1937年，嗰時南海中學變成民國最巴之閉嘅9間中學入面其一中學。但喺1941年香港淪陷之後，呢間學校停辦咗一段時間直到1945年先至恢復返。

所謂「萬善中學」
喺1939年，由於萬善識字班嘅成立，先至多咗萬善學校出嚟。而呢間學校就喺1年之後（1941年）成立咗初中部，而校址就喺豐寧路（而家係人民中路）嗰邊。而呢間學校喺1953年先至合併咗。

恢復返間學校
喺1945年，由於南海中學返嚟廣州嗰度搞，嗰時西華路嘅校址就俾法商學院借咗，而啲學生冚唪唥去嗮南海學宮度上課，直到1947年2月份嘅法商學院搬走咗先至入返嚟。

中華人民共和國成立咗之後
由於南海中學知萬善中學喺廣州入面搞，結果佢喺1953年同萬善中學合併咗，重改咗名嗌「廣州市第十一中學」。喺1962年，由於有好多海外華僑同港澳賢達都撐同埋幫手，就喺南海區西樵山鳳地搞咗間南海華僑中學出嚟。

文革時期
喺1968年，雖然受到破四舊嘅思想影響，但係「廣州市第十一中學」個名就一直都冇變過。而十一中校區同南海中學甚至喺1969年10月到咗鐘落潭茅崗白土村搞咗間學農分校，後嚟嗰間學農分校喺1977年停辦。而十一中校區嘅喺1975年畀咗荔灣區教育局去睺實。

改革開放之後
雖然話嗰時辦學條件好簡陋，但係冚唪唥啲學生仔都好搏吓，就喺1978年7月嘅第一年高考入面攞咗荔灣區最好嘅中學成績。雖然話學校甚至喺1980年9月畀返廣州市教育局嚟睺實，但係到咗2000年8月先至又畀返荔灣區教育局去睺實。喺2000年11月就升級成廣州市一級學校，到咗2005年7月又變成廣東省一級學校，而高中部喺2006年9月先至搞好。喺2006年9月，學校將之前用咗53年嘅「廣州市第十一中學」嘅名改返之前嗌「廣州市南海中學」嘅名。
廣州市兒童醫院

廣州市兒童醫院係舊時廣東廣州越秀區一間兒童醫院，地址係人民中路318號。屬於三級甲等醫院。2008年同廣州市婦嬰醫院合併變成廣州市婦女兒童醫療中心，不過冇搬到，淨係改咗名啫。

歷史
美國人達保羅（Dr. Paul Jerome Todd）來自俄亥俄州多佛（Dover）。佢信美國長老會，1902年來到省城傳教同行醫。喺省城期間，佢成日資助啲青年醫生去留學。1909年，渠夾埋江孔殷、鍾宰荃、梁恪宸、潘佩如等人籌辦廣東公醫學堂，係中山醫學院嘅前身之一。學堂附設公醫院，達保羅做院長。
1928年，達保羅唔再做院長，帶埋眷屬去咗惠福西路24號婦孺醫院，設咗個達保羅醫務所。1933年醫院遷到官祿路（今觀綠路）30號，改名達保羅醫院。
由於達保羅醫院啲員工好高人工，達保羅本人嘅醫術又名聲遠播，因而業務蒸蒸日上。嗰陣慕名求診嘅，有唔少係達官貴人。醫院重成日有討教醫術嘅人來拜訪，其門若市。冇耐抗戰爆發，廣州淪陷。達保羅夫婦因係鬼佬來，堅持留低，醫院亦免遭轟炸同騷擾而得以保全。到咗1940年達保羅過身後，太平洋戰爭爆發，醫院大樓被當成「敵產」，被迫閂門，改成（偽）廣東省政府衛生處。達保羅夫人亦做咗俘虜，困咗入日營。二戰完咗後，醫院被接收成廣東省政府衛生處先，後尾交返畀達保羅嘅養女達瑤輝復業，但因經營不善，醫院冇舊時咁多人去。
到1952年達瑤輝將院產捐畀共和國政府，廣州市人民政府接辦，改成廣州市立醫院兒科部，1953年8月1號，併入咗方便醫院小兒科，改名市兒童醫院。門面就由觀綠路改咗去豐甯路（今人民中路）度，一路到依家。
1994年，廣州市兒童醫院建立廣州市兒科研究所。1997年被評為廣東省高等院校第一批入選教學基地。1998年定為廣州醫學院附屬兒童醫院。1998年，廣州市重症兒童救治中心成立，被評為廣州市「21世紀優先工程項目」。2003年被評為廣州市重點學科、廣東省特色專業。
2008年，廣州市兒童醫院同原廣州市婦嬰醫院合併組成廣州市婦女兒童醫療中心。中心珠江新城院區喺2009年9月19號正式投入使用。
廣州市八一實驗學校

2001年正式改名做「廣州市八一實驗學校」兼改成九年一貫制學校；同年被評為區一級學校。2003年12月將共和路小學合併埋；2005年1月升級為廣州市一級學校。
忘情森巴舞

《忘情森巴舞》係香港組合草蜢出嘅第四張國語專輯。喺1991年12月發行。

簡介
呢張專輯收錄咗10隻歌。
忘記你不如忘記自己

《忘記你不如忘記自己》（粵拼：mong4 gei3 nei5 bat1 jyu4 mong4 gei3 zi6 gei2）係臺灣歌手王傑嘅第八張國語專輯同埋第十二張個人音樂專輯，發行日期係1991年7月11號。
忘了時間的鐘

《忘了時間的鐘》係香港歌手古巨基嘅個人國語專輯，喺1997年11月發行。
忘形水

《忘形水》（The Shape of Water）係一部2017年嘅美國奇幻電影，由吉拿域戴拖路執導同監製。主演係莎莉賀堅絲、米高沙朗、Richard Jenkins、杜鍾斯、米高舒伯、奧緹華史賓莎。
呢套片喺第90屆奧斯卡金像獎得到13個提名，贏到最佳電影獎、最佳導演獎、最佳原創音樂獎同埋最佳藝術指導獎。喺第75屆金球獎得到7個提名，贏到最佳導演獎同埋最佳原創配樂獎。

劇情
1962年冷戰期間喺高度設防研究所裏面唔能夠講嘢嘅清潔女工Elisa Esposito，每日都過著單調乏味生活。直至發現類似人魚嘅奇怪生物，被囚禁喺研究所水箱內，Elisa嘅內心慢慢泛起漣漪，無聲彷有聲嘅互動，拉近兩顆心靈感情萌生；當佢知道會有非人道實驗發生喺水怪身上，更諗盡辦法要救出對方，愛到忘形愛到底。
忘憂理髮店

《忘憂理髮店》（英文：Trouble Free Salon）係香港電台電視部2017年製作嘅單元劇。

簡介
忘憂理髮店每日都有新客、舊客、熟客、怪客嚟到，每個人都帶住唔同嘅煩惱、唔同嘅重擔、重有唔同嘅期望，奇哥同徒弟阿聲嘅工作，除咗幫客人剪頭髮之外，亦幫客人剪走一啲煩惱，帶嚟片刻寧靜。
忘記你我做不到

嗰張唱片是張學友巔峰時期嘅一張製作精良嘅國語唱片，唱片詞曲多數由台灣本地音樂人創作。專輯入面有幾個歌曲喺多年後重被認為係經典國語歌曲嘅作品，都有超過5首歌係當年嘅音樂排行榜冠軍歌曲，包括：《忘記你我做不到》、《情書》、《慢慢》、《我不願意》同《左右為難》。
《忘記你我做不到》喺台灣、香港、新加坡、馬來西亞等地都攞咗非常炫目嘅銷量。喺出呢張唱片後，傳媒都有話張學友係華語樂壇嘅銷量保證，樂壇前輩譚詠麟重話張學友係香港樂壇嘅良心。

影響
唱片唔單止打破幾個銷量記錄同獲獎記錄，單曲《左右為難》重令同佢合唱嘅鄭中基一夜成名，同攞咗幾個頒獎禮嘅最佳合唱歌曲。
由於張學友喺台灣攞咗相當程度嘅成功，呢年台灣都有部分音樂人士建議改革金曲獎嘅最佳國語男歌手國籍限制，可以令如張學友咁樣喺台灣具有較高影響力嘅其他地區歌手公平咁參與，同增加金曲獎嘅影響力。
忠信堂、逸民堂

忠信堂、逸民堂，又名忠信．逸民堂（Hostel C）係香港嶺南大學六座學生宿舍之一，由忠信堂（長翼）同逸民堂（短翼）組成。喺南學生宿舍，建築物同林護堂（Hostel D）相連。

歷史同命名
忠信堂、逸民堂喺1997年2月22號落成並入伙，首任宿舍舍監係嶺南大學歷史系助理教授劉智鵬博士。由於宿舍落成日期唔係喺學期初，宿生曾經喺掃管軍營暫住。
忠信堂喺1998年12月18號冠名，捐款人係林植宣博士（林珏嘅老豆、林棣權嘅阿爺），林博士係廣州嶺南大學舊生，阿爸係林護先生。共五代嘅林氏家族成員亦喺嶺南嘅紅灰精神下接受教育，對廣州嶺南大學同香港嘅嶺南大學貢獻良多。係慶祝林氏祖業忠信置業有限公司成立七十週年，特以「忠信」為宿舍命名。
逸民堂喺1998年12月18號冠名，捐款人係李林建華夫人，宿舍命名係紀念李林建華夫人嘅先父林逸民先生。林逸民先生喺廣州嶺南小學同中學畢業，之後更喺唐山交通大學、美國普渡大學同哈佛大學攻讀土木工程學位同城市建設文憑。林逸民先生歷任廣州嶺南大學校董同美國嶺南基金會首位華人董事，更創辦咗嶺南同學總會同出任首任會長，對嶺南紅灰教育同發展貢獻良多。為紀念林逸民先生對嶺南大學嘅貢獻，教以「逸民」為係宿舍名。
忠信堂命名基石
逸民堂命名基石

建築間格同特色
忠信堂、逸民堂樓高九層（包括底層），底層（LG）係洗衣房，地下係溫習室同娛樂室，一、二樓係男生宿舍，三樓至七樓係女生宿舍，八樓係舍監同高級導師嘅住宅。除八樓同底層外，每層都設有一個茶水間同兩個洗手間，而每層亦有雪櫃同電話等畀宿生用。
忘記擁抱

《忘記擁抱》係由葛大為同張簡君偉填詞，張簡君偉作曲，于京延編曲，馬毓芬監製，潘瑋柏演唱。呢隻歌收錄喺《24個比利》專輯入面並以第四主打歌發行。

簡介
呢隻歌係臺視劇集《東門四少》插曲、東森戲劇台韓劇《愛情調色盤》片頭曲、三立都會台偶像劇《媽咪的男朋友》插曲。
彌山

彌山（日文：弥山(Misen)）係喺日本瀨戶內海宮島嘅山，最高點海拔535米，行政區劃屬於廣島縣廿日市市宮島町地區。9世紀開始就成為宗教嘅修練道場，喺山頂附近起咗好多間神社、堂宇，因此自古就時常有參拜者來呢度。亦正正因為呢度自古成為信仰嘅對象，至今大部分區域仲保持未開發嘅狀態。而今座山同成個宮島一齊劃落瀨戶內海國立公園範圍。
而今山頂有2013年起好嘅展望台「宮島彌山展望休憩所」，山頂周邊有幾個巨石群。北邊山坡係「瀰山原始林」，係「國家天然紀念物」。
現時主要有七條登山路徑，當中包括喺1959年完成啟用嘅宮島纜車，利用宮島纜車自紅葉谷站可至獅子岩站，再步行上山頂。
自彌山山頂往獅子岩展望台望去之景色
 自彌山往廣島市區方向望去之景色
 位於山頂之彌山展望台
 喺山上望到嘅嚴島神社及島上主要街區
彌撒曲

彌撒曲（英文：service music），喺天主教，係指喺彌撒同其他禮儀入面用嘅禮儀經文，配咗音樂之後而成嘅歌。爾啲禮儀經文包括例如垂憐頌、光榮頌、天主經等等，或者例如亞肋路亞、亞孟等等嘅短句。同一般聖詩唔同嘅係佢哋嘅字係禮儀嘅一部分，就算唔唱出來都要講出來。
作彌撒曲好多時會作成套（英文：mass setting），等啲音樂有一致嘅感覺，但係中文嘅彌撒曲就算作嘅時候有成套作，用嘅時候好多時都係溝亂用。喺而今嘅西方，真係喺彌撒用嘅成套嘅彌撒曲順序包括垂憐頌（拉丁文：Kyrie）、光榮頌（Gloria）、聖聖聖（Sanctus）、信德的奧蹟（英文：Memorial Acclamation）、亞孟同羔羊頌（拉丁文：Agnus Dei）。
古典音樂都有彌撒曲（英文：mass）爾種音樂形式，就係指成套嘅爾種，例如莫扎特嘅 K.427 同巴哈嘅 B小調彌撒曲；古典音樂嘅彌撒曲都係跟彌撒曲嘅格式，理論上可以喺彌撒用，但係實際上係幾乎唔會，因為古典音樂嘅彌撒曲啲話會聽唔明，唔乎合梵蒂岡第二次大公會議 ｢積極參與禮儀｣ 嘅原則。
彌敦·伊士

彌敦·伊士（英文：Nathan Harrell East；1955年12月8號—），係美國爵士樂、R&B同搖滾低音電結他手同男歌手。佢有超過2000個錄音作品，佢已經被認為做喺音樂歷史入面最多低音電結他錄音作品嘅藝人。
彌敦菲臘廣場

彌敦菲臘廣埸（英文：Nathan Phillips Square）係連住多倫多新市政廳嘅廣場，位置喺皇后西街夾卑街西北角。主要部分除咗石板地之外，仲有個戶外溜冰場（熱天嗰陣係水池）同表演用嘅大舞台。有唔少大型節目會喺度舉行，例如新年慶祝活動、多倫多戶外藝術展等等；每年嘅不夜天藝術節亦一定有至少一樣嘢喺呢度或者喺市政廳入面。
除咗主要嘅部分之外，喺西面佢仲有個和平花園（peace garden），北面亦都有個雕塑園[暫譯]（sculpture court），雕塑園入面有邱吉爾像；雕塑園南面邊邊就有兩個牌，紀念因為起呢個廣埸同新市政廳而清拆咗嘅多倫多舊唐人街。
廣場嘅石板地其實係一個模塊化系統[暫譯]，啲石地板每塊都可以獨立拆走，拆咗之後下面有空間可以擺花園、樹或者建築物喺度，原意係等個廣場可以間唔中轉下樣，不過除咗拆嚟攞水攞電之外，根本從來冇拆過，直到2023年嘅不夜天藝術節藝術家 Jenine Marsh 拆咗部分地板畀人睇。
彌勒市

彌勒係中國雲南紅河一個縣級市，總面積4004平方公里，人口53萬。
彌撒

彌撒（拉丁文：missa；英文：mass），又叫感恩祭（英文：eucharist），係天主教會、舊天主教會、聖公會同路德會等基督宗教入面嘅祭祀儀式。
彌富

彌富（日文：弥富市／やとみし）係日本愛知縣一個市，喺愛知縣西南部，人口4萬，出產文鳥同金魚好出名。
彌敦

彌敦（Matthew Nathan，1862年1月3號—1939年4月18號），係第13任香港總督。

用佢個名嘅地方
彌敦道：喺九龍。
彼提宮

彼提宮係意大利一座宮殿建築，喺翡冷翠，喺1458年起好。
彼氏鼠耳蝠

彼氏鼠耳蝠（Myotis bechsteinii）又叫長耳鼠耳蝠，係歐洲其中一種最罕有嘅蝙蝠。分布地遍佈歐洲中部至西部。

生境
彼氏鼠耳蝠飛行
彼氏鼠耳蝠鍾意住響古老木林嘅矮樹度，尤其係啄木鳥嘅舊巢度。

保育狀況
彼氏鼠耳蝠受到歐洲法例所保護。

回聲定位
呢種蝙蝠都係用回聲定位搵食同探路。所發出嘅低音頻界乎喺35–108kHz之間。以平均每秒3.3米為一個週期，以61kHz為最高能量。
彼得馬里茨堡

彼得馬里茨堡（Pietermaritzburg）係南非一座城，夸祖魯-納塔爾首府，人口22萬。
彼德·馬森布羅克

彼德·馬森布羅克（1692年3月14號—1761年9月19號）係荷蘭一個天文學家、物理學家、教授、占星師、數學家、大學教員同外科醫生。
彼德堡

彼德堡（英文：Peterborough）係英倫劍橋郡一鎮，人口19萬。
彼拉多

彼拉多（拉丁文：Pontius Pīlātus，？—37年），係第五任羅馬帝國駐猶太總督，26年到36年在職，最出名事跡係判耶穌釘十字架。
春之歌

春之歌（日文：ハルウタ ）係日本樂隊生物股長第二十三首歌，響2012年4月25號由Epic Records Japan Inc.發行。佢同時係名偵探柯南第十六部劇場版第十一位前鋒嘅主題曲。
春之聲華爾茲

《春之聲華爾茲》（英文：Voices of Spring；德文：Frühlingsstimmen）係由約翰施特勞斯二世响 1882 年作嘅一首華爾茲樂曲，可以配女高音獨唱。
春光乍洩

春光乍洩 (1966年)（Blow-Up）：係套安東尼奧尼（Michelangelo Antonioni）導演嘅西片。
春光乍洩 (1997年)：係王家衞導演，張國榮同梁朝偉主演嘅一套電影。
春光乍洩 (歌)：係香港歌手黃耀明1995年嘅一首歌
春光乍泄嘅另一講法。
春日初現。
映灣園

映灣園（粵拼：ying2 waan1 yun4，Caribbean Coast，即係指「加勒比海岸」）係香港私人樓，響大嶼山東涌健東路1號，有13棟高樓同8棟矮樓，一共有5430個單位，係東涌最大規模嘅私人樓。映灣園喺2002年至2007年分階段入伙，發展商係長江實業、和記黃埔同港鐵公司。

規劃
映灣園分5期一共69座，其中高座樓宇有13幢，其餘係低座樓宇，單位平均面積較大同每個單位設有大露台，所以吸引大量家庭客居住，當中兩房戶都向山，三房同四房戶向海高層可以遠眺機場。
映灣園分為五期發展：
第1座至第5座為第一期：賞濤軒（Monterey Cove），喺健東路2號，嚮2002年12月入伙，提供1,552個單位。
第6座至第8座為第二期：映濤軒（Albany Cove），喺2003年7月開售，嚮2004年9月入伙。
第9座至第12座為第三期：悅濤軒（Carmal Cove），喺2004年8月開售，嚮2005年7月入伙，提供1,664個單位。
第15座同第16座係第四期：聽濤軒（Crystal Cove），喺2006年9月開售，嚮2007年1月入伙，提供824個單位。
洋房部分係第五期海珀名邸，提供56幢大屋，喺2010年3月開售，嚮2011年5月入伙。

會所
映灣園會所戶外園林人造沙灘游泳池，長達120米
映灣園整體會所同園林面積超過61萬方呎，係全港最大，以強烈度假風情做賣點。會所叫Club Carribbean，分別以5個主題包裝，有3個會所，其中第1期巴哈馬會所已經喺2002年12月啟用，設施達42項。包括2個戶外園林沙灘泳池，其中一個長達120米、水力按摩池、草地滾球練習地、兒童遊樂場、綜合多用途運動場、網球場、高爾夫球練習場、健身室、日式香薰泉同美容中心、健康舞室、綜合電腦遊戲室、保齡球場。
不過攀石場同沙灘排球場使用率好低。而會所入面一個小食亭同電腦遊戲室亦因為未有申請相關牌照，所以由2007年入伙至2010年一直未有開放。
映灣園泳池
網球場
第1期園林
沙灘排球場
細路嬉水池

配套
映灣園有24小時開放嘅行人通道
連接映灣園同昇薈嘅行人天橋，後面建築物係昇薈
映灣園有兩條24小時開放嘅行人天橋接駁藍天海岸同昇薈。映灣園周邊各私人屋苑都以天橋貫通，可以步行去東薈城同港鐵東涌站（同時亦有邨巴接駁）
映畫倫理機構

映畫倫理機構，日本電影檢查組織，為一般法人，日文寫成映画倫理機構，通常會見到減筆為映倫。所謂映畫，即係電影。日本國內，啲片想喺戲院公開放映，都要經佢審查內容同分級，以保護未成年嘅人。未成年睇嘅戲，按年紀要合符一定倫理。組織係日本電影業者自己搞出來，自律組織，無法定地位。審查咗嘅，都有映倫編號。機構設喺東京都中央區築地。
映倫分級有四，一者，大人細路都睇得。二者，十二歲要大人指引下睇。三者，未夠十五歲唔畀睇。四者，未夠十八歲唔畀睇。

名
英文叫Film Classification and Rating Organization，不過更多時寫做Eirin，日文映倫個音。

史
一九四九年四月，仿效美國，制定映畫倫理規程，成立映畫倫理規程管理委員會，史稱舊映倫。一九五六年十二月，成立映畫倫理管理委員會，史稱新映倫。二〇〇九年四月廿三號，制定映畫倫理綱領，改稱映畫倫理委員會。二〇一七年四月一號，改做一般財團法人，改名映畫倫理機構。
35°40′11″N 139°46′20″E﻿ / ﻿35.6698161°N 139.7722017°E﻿ / 35.6698161; 139.7722017
映月臺

映月臺，香港一組住宅大廈，喺九龍塘煙墩山腰，歸九龍城區，英文Moonbeam Terrace。南三邊有路包圍，西安域道、南義德道、東窩打老道，然而得安域道有入口。佢北面接鈺堡。
映月臺南面，窩打老道義德道交界，護土牆大大字寫住映月臺，由窩打老道入獅子山隧道，好容易睇到。
張鎬哲

張鎬哲（1962年1月12號—）係大韓民國嘅一個男藝人同埋歌手。
張雁宜

張雁宜（英文：Cheung Ngan Yi，1993年4月27號—）係香港女羽毛球員，喺2011年加入香港羽毛球代表隊。
張鐵樑

張鐵樑（1983年－2020年3月22號）係香港獨立電影研究者，亦有喺一啲大專院校擔任電影課程嘅客席講師。佢因為監製雨傘革命紀錄片《亂世備忘》而得到一啲傳媒嘅關注。

喺獨立電影方面嘅工作
張鐵樑喺2011年開始幫手策劃香港獨立電影節，亦曾經喺2015年籌辦雨傘運動紀錄片工作坊。佢後嚟仲加入成為影意志嘅董事局成員，亦係中國獨立紀錄片研究會唯一一名嚟自香港嘅創會成員。
佢亦係2015年雨傘革命紀錄片《亂世備忘》，呢套片去到後嚟去到嘅台灣、捷克、溫哥華等唔同嘅地方參與影展，仲入圍台灣金馬獎最佳紀錄片。

對香港獨立電影嘅觀點
2015年，張鐵樑曾經喺《映畫手民》撰寫文章，話香港獨立電影具有一定嘅抗爭元素，係抗爭融和日常嘅一部分，因為抗爭唔會一日事成。

離世
佢喺2017 年證實患上胃癌，去到2020年3月22號離世。消息傳出後，唔少獨立電影工作者，例如聞海、應亮等都公開表示惋惜。
張陽

張陽（粵拼：zoeng1 joeng4；簡化字：张阳；1951年8月—2017年11月23號）係中國大陸嘅政治人兼中國人民解放軍上將，河北衡水武強縣人，1996年加入政壇，曾經做過中央軍事委員會委員同埋中央軍委政治工作部主任一職。後嚟因涉及郭伯雄同徐才厚嘅貪污受賄案而被接受組織傾偈，期間一直喺北京嘅住所居住。
2017年11月23號，佢喺北京嘅住所自殺死咗，終年66歲。
張鐵夫

張鐵夫係香港親中派政治人物，中央政府駐港聯絡辦社會工作部部長。佢係中國大陸人，1991年南下加入新華社香港分社後定居香港，做過第十二屆香港特別行政區全國人民代表大會代表。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會港區人大委員。之後，佢有份提名林鄭月娥參與2017年香港行政長官選舉。
張鐵林

張鐵林（粵拼：zoeng1 tit3 lam4；簡化字：张铁林；英文：Zhang Tielin；1957年6月15號—）係一位中國內地嘅男演員，英國唐人，響中國河北省唐山市出世。佢之前參加過1984年嘅電影——《大橋下面》同埋1999年嘅《還珠格格》呢兩部片先至出咗名。

生平
張鐵林喺1957年嘅河北省唐山市入面出世，之後就去咗陝西省渭南市嗰度長大，到咗1973年就去咗臨潼市（而家係西安市臨潼區）入面做咗農民，之後1976年去咗西安嗰度做工人。佢喺1978年考入咗北京電影學院表演系之後一直到1982年畢業為止，就分配到天津電視台度做演員。跟住佢先後參加咗影《火燒圓明園》、《垂簾聽政》同埋《大橋下麵》呢啲片，重喺《大橋下面》嘅片出咗名。
張鐵林喺1987年就到咗英國留學，之後喺1997年加入埋英國國籍。而20世紀90年代初期重去咗香港嗰度發展，先係同徐克一齊簽約，參加咗影《黃飛鴻》嘅電影系列，跟住喺1996年轉咗鳳凰衛視嗰度做電影主持，之後無耐又返咗去中國內地嗰度發展。喺1999年，佢因為參加咗電視劇《還珠格格》嘅拍攝先至俾人重新知返呢位明星。到咗2007年，佢重做咗暨南大學藝術學院嘅院長。佢喺電視劇入面，成日做皇帝嘅角色。喺2014年10月，佢同張月亮一齊參加咗深圳衛視嘅《極速前進》第一季遊戲節目。

爭議
佢曾經報稱係亞洲知識管理學院董事，但呢間院校嘅資格備受質疑。有線新聞亦喺2019年報道，亞洲知識管理學院其實係野雞大學，未獲註冊認可，比錢就有得攞佢哋唔同嘅頭銜。
張鑑泉

張鑑泉，CBE，JP（1941年5月31號—1993年5月18號），係香港生意人、前香港立法局議員。
張鑑泉喺1980年第一次獲委任做立法局議員，1985年自工業界（一）功能組別當選立法局議員，1988年同1991年再連任。當時香港前途問題重未明朗化，佢建議過香港申請喺1997年搞世界博覽會，以穩定人心同埋向外國展示香港重係安定繁榮。但係佢嘅動議畀人否決，張鑑泉喺記者會上面喊咗出嚟。
1993年5月17號，張鑑泉喺出席香港記者協會晚宴之後心臟病發，延至第二日（18號）上晝不治，終年51歲。
張開基

張開基（1913年—1990年）係中國人民解放軍將領、中國人民解放軍開國少將。
張開基曾經擔任中國人民解放軍蘭州軍區炮兵副司令員兼軍械部部長。1955年，授予中國人民解放軍少將。
張雅卓

張雅卓（Zoe Zhang，1995年7月19號—）係中國大陸女演員，祖籍北京，自細喺新疆成長，中央戲劇學院畢業，2016年出道。

演出
呢個表唔完整，歡迎加料。
彭振生

彭振生，全名若瑟‧巴羅佐‧皮門特爾（葡文：José Barroso Pimentel，1953年10月16號—）係巴西政治人、銀行家同律師。佢喺1995至2011年間出任眾議員，喺2008至2010年間出任社會福利部長，2011年開始做塞阿拉州參議員。
彭敬慈

彭敬慈（英文：Samuel Pang，1976年12月30號—），係香港男演員，本嚟做為歌手伴舞嘅舞蹈員，之後畀梅艷芳賞識收做徒弟學做戲，2000年開始做演員。

演出
呢個表唔完整，歡迎加料。
彭明敏

彭明敏，台灣政治人物，喺大甲出世，係一位國際法嘅權威，係國立台灣大學退休教授，亦都係台灣獨立運動最具代表性嘅領袖之一。佢喺法國巴黎大學攞咗博士學位。曾經擔任過台大政治系嘅最年輕主任，同埋中華民國駐聯合國代表團嘅顧問。而且佢係1963年當選咗首屆嘅十大傑出青年。
彭日成

彭日成（Danny Pang，1966年12月15號—2009年9月12號）係臺灣裔美國人，保盛豐集團老闆，因為呃咗投資者幾億，被封做「臺灣馬多夫」。
彭日成嚮臺灣出世，嚮加大爾灣分校上過暑假班，老婆魯易士（Janie Louise）係脫衣舞孃。
彭拿路體育會籃球隊

彭拿路體育會籃球隊（英文：Peñarol Basketball）係烏拉圭蒙特維多嘅職業籃球球會，依家打緊烏拉圭甲組籃球聯賽。
景海鵬

景海鵬（粵拼：ging2 hoi2 paang4；1966年10月24號—），係中國大陸嘅太空人，鄉下山西運城。佢係中國人民解放軍空軍嘅戰鬥機飛機師，1998年被選為中國太空局太空人。佢曾經參與神舟七號、神舟九號同神舟十一號嘅上太空任務，係史上上過太空最多嘅中國人。
景深感知

景深感知（粵拼：ging2 sam1 gam2 zi1 | 英文：depth perception）係指一個認知系統「將睇到嘅影像睇做一笪 3D 空間，對圖像入面嘅物件『離鏡頭幾遠』作出判斷」嘅認知能力。

概論
睇埋：3D 空間
齋靠日常觀察已經可知，人有能力將一幅 2D 嘅圖像睇做一笪 3D 空間。好似係下面幅相噉，幅相係 2D 嘅，但睇相嘅人往往能夠講得出（例如）「幅相最左邊嗰架車離鏡頭最近」，反映睇相嘅人能夠感受到「幅圖入面嘅唔同物件，分別離自己（鏡頭）有幾遠」。
原則上，好似相噉嘅 2D 圖像理應係冇咩「呢一忽離睇嗰個人對眼近啲」噉嘅，但望住幅相嘅人嘅視覺系統（簡化講即係人腦專處理視覺資訊嗰忽）將幅 2D 圖像睇做一笪 3D 空間，做到對圖像入面嘅物件「離鏡頭幾遠」作出判斷。所以呢種對景深嘅感知係一種視錯覺（景深錯覺；illusion of depth）。

認知
睇埋：視覺
人腦對景深嘅判斷可以受到好多因素左右，簡單例子有「近嘅物件會遮住遠嘅物件，所以如果 A 遮住咗物件 B，A 比較似係喺 B 前面」噉。
景泰藍

景泰藍（粵拼：ging5 taai3 laam4），又嗌法藍（faat3 laam4），係中華嘅特種工藝之一，亦係中華人民共和國嘅國家級非物質文化遺產。呢項技術從春秋時期開始出現，直到大明景泰年間整得比較靚而出名。
佢係種喺銅質嘅肽形，先用軟嘅銅綫捻成各種花紋兼焊實，再將琺瑯質嘅色釉填喺花紋入面，之後放去焗爐整出嘅器材。從大明景泰年間開始，佢所用嘅琺瑯質色釉都圍繞藍色為主。佢融合咗景泰藍嘅製作工藝同打銅技藝而整到好多隻樣嘅書籤，而且書籤禁用兼做髮髻都得。
景浦大輔

景浦大輔 ，係日本嘅一個男配音員。

配音作品一覽
呢個表唔完整，歡迎加料。
景深

景深（英文：Depth of field，簡稱DOF）係影相嗰陣相機對焦點前後相對清晰嘅成像範圍，範圍出面嘅就會模糊，通常用鏡頭嘅焦距同光圈值，配合影相嘅距離去調較。
景泰街道

景泰街道係中國廣東省廣州市白雲區轄下嘅一個街道，喺白雲山西部，係白雲區政府駐地。轄區總面積11.4平方公里，下轄17個社區，常住人口6.8萬人，外來人口2.5萬人。

參考資料
〈景泰街〉。白雲區政府網站。喺2008-07-06搵到。
睇 • 論 • 改 • 歷廣州市白雲區政區行政隸屬：中華人民共和國廣東省廣州市　　區政府駐地：景泰街道街道：景泰街道 | 松洲街道 | 同德街道 | 黃石街道 | 棠景街道 | 新市街道 | 三元里街道 | 同和街道 | 京溪街道 | 永平街道 | 均禾街道 | 金沙街道 | 石井街道 | 嘉禾街道鎮：人和鎮 | 太和鎮 | 江高鎮 | 鐘落潭鎮睇埋：中華人民共和國廣東省鄉級以上政區一覽。
景洪

景洪係中國雲南西雙版納一個縣級市，總面積6959平方公里，人口37萬。
愛園

愛園，又叫愛園別墅（英文：Oi Yuen Villa），係香港新界上水古洞一座古宅，1919年之前起好。1957年之後，船王許愛周買咗佢入住，到1966年佢過身後亦葬喺度。政府建議緊佢做香港一級歷史建築。
愛基金

愛基金（英文：Love Foundation）係香港一間慈善機構，2013年由前香港歌手蔣麗萍創辦，主要服務對象係中國大陸留守兒童，關愛工程遍及全國十八個省市，三十幾個地方，培訓農村留守婦女，成為義工媽媽、愛心媽媽。

歷史
2013年，蔣麗萍到中國農村參與扶貧工作，親訪多處中國貧困偏遠地方，發現國內有6千萬「留守兒童」， 佢哋嘅父母因為生計，離鄉別井到城市打工，將年幼子女交畀年老父母甚或鄰居代為照顧。呢啲父母可能一年、或數年先會回鄉探望孩子一次。班細路喺缺乏父母嘅關愛和睇管下，導致意外頻生。每年遭到交通意外或荷塘戲耍浸死，甚至不慎中毒身亡嘅留守兒童已達數以萬計。此外，有關農村嘅問題重有三大留守群體隱憂： 一班係令人憐惜嘅留守兒童，另一班重有留守農村嘅孤獨老人，佢哋病痛無人照顧，還要幫助兒媳養育幼兒；同埋留守婦女，佢地要承擔繁重農務及照顧老小嘅重任，重要面對長期同老公分隔嘅孤獨，造成精神上嘅痛苦。
因為咁，蔣麗萍同一班熱心基督徒喺2013年底佢創立咗愛基金，與數百位愛心義工一齊用身體力行、愛心播種形式支援內地弱勢群體。希望透過愛基金建構一個愛嘅平台，藉着慈善，把世界各地有心、有能力嘅華人凝聚團結起嚟，成為一股暖流，實踐「愛人如己」，積極回饋社會，讓有需要嘅人得到適切嘅幫助。

服務
支援國內教會開辦兒童夏令營，幫助佢哋建立健康、正確、積極嘅人生觀，學習與人相處嘅道理。
開發兒童教育網站平台，包括聖經同品格故事、英語、中西藝術文化。
協助教會開展兒童主日學，提供教材，並協助培訓導師。
籌款提供電腦、投影機等配套設備，全面提升農村教會嘅學習資源。
從國內外招募暑期義工隊喺夏令營服事，畀細路感受到關愛並開闊視野；義工經歷服事，叫生命變得更豐盛。
籌集資金，幫助貧窮嘅細路都可以免費報讀夏令營，享受美好童年生活。

關顧同支援
愛基金重視人嘅價值同尊嚴，致力扶助留守人群，提供身、心、社、靈上嘅關顧同支援：
「留守兒童」：得到關愛同培育，建立良好嘅品格同價值觀，成為未來嘅社會棟樑。
「留守婦女」：學習新知識同技能，發揮潛能同勞動力，幫助農村兒童同老人。
「留守老人」：得到適切關顧，減輕育兒負擔同辛勞，晚年得安慰。

主要服務
關愛留守服務點
透過同內地合作夥伴愛德基金會成立嘅「愛德基金會愛基金專項」，幫助內地農村單位設立「關愛留守服務點」，提供多元化嘅社會服務畀留守家庭。各省市嘅農村單位，推動每周開放日，提供社區支援同服務，包括量血壓、舉辦家庭同健康講座、提供免費醫療服務等。
義工能力建設培訓
喺各省市舉辦系統性嘅「社會服務義工能力建設培訓」，目標係培訓義工（大部份係留守婦女）去關愛同幫助農村有需要嘅細路同老人家。愛基金為學員提供膳食同一切培訓課程費用，畀學員可以喺冇負擔嘅情況之下專心學習。培訓主要係提升義工嘅知識同技能，並教佢哋學習使用電腦同教材等以協助關愛留守服務點進行各項嘅社會服務。此外，培訓亦幫助留守婦女建立更正面嘅自我形象、價值觀同自信，帶住使命去服務更多有需要嘅人。
捐贈器材同教材
針對農村缺乏物資，愛基金向農村單位捐贈電腦、投影機、健康、婚姻同親子講座光碟等以幫助佢哋展開各項服務，希望能夠令到各項社會服務能夠順利進行。
義診服務
組織牙科同眼科醫療服務隊，走訪農村為留守家庭提供基本嘅醫療服務。專業嘅牙科隊到訪農村，為留守家庭提供牙齒護理講解，以及免費為細路檢查牙齒。此外，亦買咗專業視光儀器並聘請專業視光師，為留守家庭嘅細路同老人提供視力檢查、護眼講座同配眼鏡服務。
助學金
未來工程師助學項目，幫助經濟有困難嘅留守兒童，特別係父母失去工作能力、雙亡、離異、病重等困境嘅細路，支援佢哋完成學業，減輕佢哋家庭嘅負擔同可以專心學習。響應國家支持職業專修教育，除咗為每位學生提供助學金之外，亦會進行工作坊，並舉辦行業講座同就業轉介等活動，幫助學生建立自信心同正確價值觀，鼓勵學生積極學習，以一技之長謀生同愛心回饋社會。互動工作坊包括行業成功人士講座、就業推介、外地學術文化交流等活動，幫助學生認識自我，建立正確價值觀，學習生涯規劃，承傳愛心，回饋社會，活出豐盛人生。
愛學坊‧多功能活動室
資助農村小學興建「愛學坊」多功能活動室。農村寄宿小學資源貧乏，課餘活動單調，專項見到呢個需要，為山區小學建設多功能活動室同互動工作坊，結合視聽、閱讀、興趣教學等多種功能；營造輕鬆愉快嘅學習同活動環境，培養學生德智、閱讀習慣、課餘興趣同課外知識；輔助教師進行音樂、美術、科普等課程嘅擴展教學。
愛心探訪
組織愛心探訪隊探訪留守兒童學校，同學生互動、遊戲、鼓勵佢哋、傳遞愛心。
物資捐贈
每年都有香港同中國內地嘅各界善心人士、機構、廠家，響應呼籲，願意捐贈數以萬計嘅禦寒衣物、圍巾、童裝、童鞋、圖書、文具、書包、益智玩具等物資到唔同嘅服務點。
愛奧尼斯·卡波季斯第亞斯

愛奧尼斯·卡波季斯第亞斯（希臘文：Κόμης Ιωάννης Αντώνιος Καποδίστριας，俄文：граф Иоанн Каподистрия，1776年2月11號—1831年10月9號），係希臘嘅政治人、外交官。1816年到1822年期間佢做俄國嘅外交大臣。之後領導咗希臘獨立戰爭成為首任總統。
愛妮島

愛妮島（El Nido）係菲律賓一島，歸巴拉旺。
愛如潮水

《愛如潮水》係臺灣歌手張信哲嘅歌。由李宗盛填詞，黎沸揮作曲，鮑比達編曲，收錄喺《心事》專輯。

簡介
首歌改編自黎沸揮嘅《愛你的餘溫》。呢首歌嘅粵語版本係關淑怡嘅《無盡的愛》。
愛女星

愛女星（Ariadne），即係小行星43，係太陽系小行星帶嘅一粒小行星，喺1857年4月15號發現。
本鄉功次郎

本鄉功次郎，係日本嘅一個男藝人同埋演員。
本體

本體係形而上學術語，指唔使用感官就可以認到嘅嘢。
本間幸司

本間幸司（1977年4月27號—）係日本足球員，司職守門員，效力水戶蜀葵。
本部町

本部町（日文：本部町／もとぶちょう Motobu chō */?，琉球文：本部／ムトゥーブ Mutuubu）係日本沖繩縣國頭郡嘅一個町。
本間勲

本間勲（粵拼：bun2 gaan1 fan1；日文：本間 勲(Honma Isao)；1981年4月19號—）係日本足球員，中部地方新潟縣北蒲原郡中條町人，司職中場，效力新潟天鵝。
本間至恩

本間至恩（2000年8月9號—）係日本足球員，打中場位置，效力新潟天鵝。
本質主義

本質主義（英文：essentialism）係一種觀點，認為每一樣物件都有一啲「核心特徵」（本質），件物件有齊呢啲特徵就可以歸類為嗰種物件。唔同「類」嘅嘢之間係有住某啲唔可以打破嘅分別。

生物學
睇埋：環狀物種
進化論表明，本質嘅概念唔可以攞嚟思考生物物種。
所羅門聖殿

所羅門聖殿，又叫第一聖殿，係《希伯來聖經》入面記載由所羅門王起喺耶路撒冷嘅猶太教聖殿，約莫公元前960年起好，到前587年畀巴比倫拆咗落黎。
所羅門嘅審判

呢幅 19 世紀嘅畫描繪想像中《所羅門王嘅審判》入面嘅情境。
《所羅門嘅審判》（粵拼：so2 lo4 mun4 ge3 sam2 pun3 / 希伯來文：משפט שלמה‎）係《舊約聖經》入面一個幾廣為人知嘅故仔，記載於《列王紀上》。個故仔講到有兩個女人喺度爭一個蘇蝦仔，兩個都堅持聲稱自己係個蘇蝦嘅親生阿媽，而不溜出晒名聰明嘅所羅門王就憑住佢嘅智慧，成功搵出邊個先至係真正嘅親生阿媽。

故仔
《所羅門嘅審判》個故仔係噉嘅，出於《列王紀上》嘅第 3 章第 16 至 28 節。
話說有一日，有兩個妓女喺度嗌霎。佢哋嚟到所羅門王面前，想所羅門王幫佢哋主持公道。
其中一個妓女開口，原來佢同另外嗰個妓女住同一間屋，兩人都各自生咗個蘇蝦仔。開口嗰個妓女作出指控，話另外嗰個妓女瞓覺嗰時唔小心，砸死咗自己個蘇蝦，然後竟然偷偷哋將死咗嘅蘇蝦同生勾勾嗰個對調，諗住瞞天過海。而對於呢個指控，另外嗰個妓女係矢口否認。
「你先係唔小心砸死咗個蘇蝦，然後走嚟想偷我嗰個！」
所羅門王諗咗陣，然後就開聲：
「同我攞把劍嚟。」
僕人照做，攞咗把劍畀所羅門王。所羅門王下令：
「將個蘇蝦一嘢斬開做兩橛，兩個妓女一人得到一橛。」
所羅門王：你哋兩個都想要個蘇蝦呀？噉我將個細路一劍斬做兩份囉。
親生阿媽：唔好呀！佢咁想要個蘇蝦，就交畀佢啦！所羅門王：你哋兩個都想要個蘇蝦呀？噉我將個細路一劍斬做兩份囉。
親生阿媽：唔好呀！佢咁想要個蘇蝦，就交畀佢啦！
其中一個妓女一聽到就心慌，哀所羅門王：
「等陣呀，我嘅王！求吓你唔好殺個蘇蝦！佢咁想要個蘇蝦嘅，將個蘇蝦交畀佢啦！」
而另外嗰嗰妓女就冷漠噉講：
「哦，噉都好吖。」
所羅門王望住兩人嘅反應，就作出判決：
「一聽到要殺個蘇蝦就心慌嗰個，就係個蘇蝦嘅親生阿媽。」
冇幾耐，成個以色列上下都得知所羅門王點樣用智慧解難，個個都更加敬重所羅門王。

影響
廿一世紀初影到呢座雕像，描繪想像中嘅所羅門王。
聖經對成個西洋世界都影響深遠，西洋歷史上嘅文藝創作品不溜都成日會描繪聖經故事，包括《所羅門嘅審判》。例如係好出名嘅文藝復興藝術家拉斐爾，就試過畫濕壁畫描繪呢個故事。
除此之外，世界多地嘅創作品都有受過聖經影響，例如港產片《審死官》同埋香港嘅電視劇《回到三國》等，都有講到類似《所羅門嘅審判》嘅情節。
所羅門王

所羅門王（希伯來文：שלמה‎，羅馬拼音：Shlomo），天主教漢譯撒羅滿王，係古代以色列國王，同時係大衛王個仔，最出名功績係喺耶路撒冷起所羅門聖殿。佢死咗之後，以色列就分裂做兩個王國。
所羅門海

所羅門海（英文：Solomon Sea）係太平洋一個海域，喺巴布亞新畿內亞同所羅門群島之間，北面係新不列顛，南面係珊瑚海。
所羅門航空

所羅門航空（Soloman Airlines），係所羅門群島嘅國家載旗航空公司，總部喺霍尼亞拉。

服務航點
依家所羅門航空主要提供來往霍尼亞拉同布里斯本、斐濟、維拉港、萬那杜等地方嘅航班。
扁意粉

扁意粉（意大利文：Linguine）係意式麪，形狀似扁身嘅意粉。
扁剌線

扁剌線，或者maken-making線，喺德語研究中意指一條大陸西日耳曼方言連續體嘅同言線。條線將高地德語佮埋中部德語方言戥低地德語佮埋低地法蘭克語分開。
扁剌線標誌住第二次日耳曼語輔音推移嘅北部區域並戥唔送氣音推移k → ch 有拏褦。 條同言線描述到北方動詞maken 戥南方動詞 machen 嘅走向。扁剌線係喺 1877 年由語言學家Georg Wenker以扁剌嘅名字命名，喺扁剌附近條線穿過萊茵河。 同Uerdinger線一樣，條線都有一條年輕啲嘅西北支線。

同言線亦或同言索？
扁剌線實際上嘸單止係一條同言線，而係一整束同言索，因為條線主要仲佮埋ik-ich-line 、 dat-das-line 、 Dorp-Dorf-line同Lift -has-line一齊行，而且僅衹稍爲偏離啲同言線。偏差最大嘅係喺西部萊茵扇地區，而喺東部嘅偏差好細。所以，條線或者條索亦都用作一條分界線嚟劃分開低地撒遜語佮埋低地法蘭克語戥高地德語兩便。

走向
扁剌線
扁剌線開始於比利時城市Eupen東南部，然之後向荷蘭邊境延伸半弧線並喺Broekhuizen 穿過邊境。 條同言線往北行到德國邊境嘅Kerkrade，座城市喺線南便，所以喺所謂嘅「machen」區裏頭。然之後，佢遵循線亞琛- 萱士訶雲 -連匿- 奧敦畸勤 - 奈士 - 奪瑟多夫卞辣 - 冪剎 (所靈銀) -活琶河畔堡 - 域琶闊 - 敢墨士伯（Aachen – Hünshoven – Linnich – Odenkirchen – Neuss – Düsseldorf-Benrath – Merscheid – Burg an der Wupper – Wipperfürth – Gummersbach）。
嗰度開始扁剌線沿住路線敢墨士伯-科德寶-歇勤伯 - 施抹鄰壁- 撒遜壁 - 撒遜考遜 - 次鄰壁 - 艷文考遜 - 希特免敦 - 窩備士（Gummersbach – Freudenberg – Hilchenbach – Schmallenberg – Sachsenberg – Sachsenhausen – Zierenberg – Immenhausen – Hedemünden – Worbis）。嗰度條同言線向北運行，直到喺跋撒莎（Bad Sachsa）再次往東。係噉沿住線跋撒莎 - 扁匿勤斯坦 - 巴鄰侍跌 - 阿實斯利賓 - 卡律比 - 巴貝（Benneckenstein – Ballenstedt – Aschersleben – Calbe – Barby），扁剌線喺呢度戥易北河相遇。 條線沿住條河到達阿勤鎮（Aken），前往羅斯勞（Roßlau），喺嗰度再次離開易北河，沿住羅斯勞 - 差那 - 曬打 - 打美 - 馬克卜荷律茲 - 國王活士特考遜（Roßlau – Zahna – Seyda – Dahme – Märkisch Buchholz – Königs Wusterhausen）線路行。嗰度條同言線喺柏林市周圍形成一條寬闊弧線，俱頻匿區 - 莎洛吞堡 - 施班竇區（Köpenick – Charlottenburg – Spandau）作為西部邊線城鎮。喺柏林再東便，扁剌線沿柏林 - 恢士敦滑特 -法蘭克福（Berlin – Fürstenwalde – Frankfurt）條線行。直到 16 世紀，扁剌線仲喺以下地區進一步向南延伸，所以低地德語有晏轄州（Anhalt ）戥德梢（Dessau）、比恩堡（Bernburg）、鈳吞（Köthen）以及域吞壁（Wittenberg ）同柏林之外，仲有埋哈勒（Halle）、美謝堡（Merseburg）同曼士啡律（Mansfeld）。
直到 1945 年或者當地講德語嘅人口捱驅逐之前，扁剌線一直延伸到奧得河以東，喺今日嘅波蘭地區，途經厥士特連（Küstrin，而今Kostrzyn），到附近嘅華律他（Warthe）。喺蘭茲壁（Landsberg，而今Obrzycko）同上薛茲鈳（Obersitzko，而今Obrzycko）以南嘅方向，條同言線一路向南。扁剌線喺波茲南市東便過去結束。
喺東普魯士，扁剌線嘅延長線代表低普魯士話戥高普魯士話之間嘅方言邊界。 扁剌線再次從埃勞（Eylau，而今Iława）以南開始，向西北行，直到瑪麗恩維德（Marienwerder，而今Kwidzyn）前短短位置，再轉向東北，經基督堡（Christburg，而今Dzierzgoń）到壹冰（Elbing），然之後向東經過玫律考遜（Mühlhausen，而今Młynary）到美律梀（Mehlsack，而今Pieniężno）。嗰度開始，條同言線大致沿住埃暗蘭公國歷史悠久嘅北部邊界延伸到雷剎（Rößel，而今Reszel）東南。
最遲從 1945 年開始，上述嘅走向大多都成爲唨歷史。喺前德國東部領土嘅德語區同埋喺波蘭嘅眾多飛地除開仲遺留喺度嘅波蘭嘅德語少數民族，其他都已經嘸存在。
喺好多地方，扁剌線向北推移緊。撒遜-晏轄州北部同中部以及勃蘭登堡州嘅前使用者而今講一種高地德語口語，種深受麥德堡、莎勒河畔哈勒同埋柏林啲城市嘅語言使用影響嘅。所以，啲地區而今通常由東中部德語主導，而嘸係東部低地德語。喺啲埞同音嘅走向發生唨變化，因為前低地德語方言嘅使用者慢慢噉消亡緊。
時代玫瑰園

時代玫瑰園（粵拼：si4 doi3 mui4 gwai3 jyun4）係廣州市嘅其中一個居民住宅區，喺白雲區入面，廣雲路同埋黃邊北路交界西北邊，隔籬冇幾遠就係地鐵2號綫嘅黃邊站。呢個樓盤喺2003年10月份開始入伙。佢由60間細嘅高樓搞出嚟。
時代革命 (紀錄片)

《時代革命》(粵拼：si4 doi6 gaak3 ming6)（英文：Revolution of Our Times），係一部2021年香港修例風波紀錄片，由周冠威執導，2021年7月16號喺第74屆康城影展首映。
由於《香港國家安全法》嘅實施以及隨之而嚟嘅《電影檢查條例》檢查員指引修訂，《時代革命》內容同片名意味住呢套片幾乎冇可能喺香港公開發行或者放映。

內容
《時代革命》以香港修例風波為主題，通過示威運動入面七組唔同示威者嘅視角，展現出運動嘅宏觀背景同參與者嘅個人體驗同感受。影片首先介紹九七回歸嘅歷史背景，之後詳盡記錄住2019年夏天開始嘅示威運動過程，涵蓋咗示威者佔領立會、七二一元朗襲擊以及香港理工大學衝突等關鍵事件，最後以第二年《香港國家安全法》嘅通過同實施做結尾。
影片訪問咗戴耀廷、李怡、林榮基、何桂藍，以及擔當不同崗位嘅示威者，影片最後播放黃之鋒嘅公開發言，形容香港係「自由世界前緣、抵抗極權嘅香港」。

製作過程
喺2019年抗爭嗰陣，仍然有唔少人願意拍呢啲紀錄抗爭歷史嘅影片，開頭周冠威雖然受邀，但未覺得自己嘅紀錄會有幾重大嘅意義，但去到後嚟北京唔問過香港人，喺香港強行實施《香港國安法》，有唔少導演被迫退出，周冠威開始感到責任漸大，而且仲有啲行家將手上大量影片轉讓畀佢，希望佢幫手完成歷史。
而最終成品，除咗周冠威團隊親身拍攝嘅內容之外，亦有採用唔同嘅新聞素材，有啲係人哋無償供片，而佢亦有向傳媒買片。篩選剪接片段，亦係佢最花時間嘅一部分。但亦因為段片其實係好多人嘅貢獻，所以電影署名為「香港人作品」。周冠威亦形容，自己只係去到最後剪接、負責把關嘅人。

外間反應
因為推出之前，壹傳媒旗下三間公司畀保安局未經法庭手令強行凍結資產之後而令到蘋果日報同壹週刊停刊，周冠威一度擔心，社會會被政府搞到恐懼，連分享都唔敢，但結果大量網民仍然如常去分享有關新聞，報導同預告片，佢表示開心。有唔少網民表示睇到流眼淚，紛紛感謝導演記錄歷史。但亦有人表示，擔心導演拍完呢條片後嘅人身安危。

榮獲第58屆金馬獎最佳紀錄片
2021年11月7號，《時代革命》獲得第58屆金馬獎最佳紀錄片。導演周冠威之後公開多謝所有香港人，形容呢套片係屬於每一個有良知、有公義、為香港流過眼淚嘅香港人，又希望呢套戲可以畀香港人一份安慰，一份擁抱。
杜汶澤、羅冠聰同許智峯就分別喺社交媒體公開向周冠威表達謝意，杜汶澤形容呢段片記錄香港人一段以血淚憤勇抵抗極權嘅歷史，流傳萬世，令每一個喺香港、喺海外、喺監獄入面嘅同路人都感到驕傲。
時代教主：喬布斯

《時代教主：喬布斯》（Steve Jobs）係一部2015年美國傳記電影，由丹尼波爾做導演，改編Walter Isaacson嘅2011年同名書《喬布斯傳》（繁體中文譯版叫《賈伯斯傳》）。主演係米高法斯賓達、琦溫斯莉、Seth Rogen、Katherine Waterston、米高舒伯、Jeff Daniels。
時代美食頻道

2016年10月1號01:00，時代美食頻道播嗮當日嘅節目後，雖然網上直播信號同埋非天津地區嘅機頂盒播出嘅信號，入咗測色板後一直未恢復播出，但喺天津嘅市有線同泰達有線屬下嘅機頂盒播出版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。
時代週報

時代週報（Die Zeit）係德國全國性出版嘅報紙，1946年2月21號喺漢堡創刊，逢禮拜四出版，每期出紙約莫52萬份。
打靶

打靶，又叫槍斃或槍決，係種死刑，即係用槍去射殺罪犯，喺唔少國家都會用到。

字詞
「打靶」亦係粵語財經術語，指牛熊證按規則被莊家收返，閒家嘅投資一下子輸嗮。打靶鬼、打靶仔……係粵語之中，流行嘅咒駡稱呼。「打靶」喺官話之中為「打標靶」之縮略；要用粵語嚟表達同一個意思，所用嘅簡稱係「射靶」（減筆自「射標靶」）。
打韆鞦

打鞦韆係靠一人喺遊戲者嘅背後，推動遊戲者，或者自己，利用繩索嘅前後擺動，令遊戲者嘅身體隨鞦韆上下起落嘅一種遊戲。通常繩索上都綁一塊板，人坐上去會比較舒服。多人玩時，會互相鬥邊個打得高啲，少過180度係極限。
打鞦韆喺中國晉代就已開始流行，進入唐宋時期成為一種非常普及嘅遊戲活動。
鞦韆嚮公園已經好少有，因為唔安全，其它細路走近會受傷，當局俾人告索償係有可能嘅[未記出處或冇根據]。
維基同享有多媒體嘅嘢：Swings
打麻雀運動

打麻雀運動，又叫消滅麻雀運動，指嘅係中國大陸1958年2月開始，大躍進初期毛澤東發起嘅「除四害運動」之一，以消滅麻雀為目標嘅全國性大規模群體事件。

背景
喺中國歷史上曾經就麻雀嘅食性發生過激烈嘅爭論。1955年，有農民反映麻雀食農作物。時任中國共產黨主席毛澤東知道之後就話麻雀係害鳥，最好要消滅。1957年1月18號，時任教育部副部長、生物學家周建人喺《北京日報》發表題為《雀是害鳥無須懷疑》嘅文章，就肯定：「麻雀係害鳥，害鳥應當撲滅，唔使猶豫。」
毛澤東根據當時情況自行判斷，之後喺中共中央會議上全體討論認為麻雀以谷物為食，影響到農業生產，因此將麻雀定為四害之中嘅老四，喺中國大陸開展咗除四害運動。

過程
1958年初，中國殺死咗近20億隻麻雀。

對生態嘅嚴重影響
睇埋：三年大饑荒
殲滅麻雀嘅結果令農田當中嘅害蟲幾乎冇曬天敵，而第二年嘅糧食嚴重失收，發生極為嚴重嘅饑荒問題。無幾耐之後，包括鄭作新在內嘅好多鳥類學者通過野外研究，證實咗喺麻雀嘅食譜入面，人工種植嘅谷物僅佔唔到50%嘅比重，佢哋嘅研究成果甚至發表喺中共中央機關報《人民日報》上面，可謂史無前例。1959年11月27號，中國科學院黨組書記張勁夫，綜合生物學界嘅意見，寫咗一份《關於麻雀問題向主席嘅報告》。隨即喺1960年3月16號，毛澤東喺為中央起草嘅關於衛生工作嘅指示入面改變咗消滅麻雀嘅決定，提出麻雀唔打啦，取而代之嘅係打臭蟲，4月19號，包含修正之後除四害嘅《農業發展綱》四十條，正式提請第二屆全國人民代表大會第二次會議討論通過，向全國公布。從承受唔起麻雀造成嘅糧食損失而打麻雀，到全面權衡利弊、寧可遭受糧食損失都要容忍麻雀，最後仲係肯定咗麻雀嘅作用，改變咗打麻雀嘅做法。但係由於生態平衡已經受到破壞，再加上糧食制度同政策錯誤、浮誇風等問題，最終都係改變唔到「三年大饑荒」嘅發生。

事後清算科學家
喺幾年之後開始嘅文化大革命入面，呢啲反對打麻雀運動嘅科學家被扣上利用麻雀做文章嚟反對毛主席、反對大躍進、反對最高指示等種種罪名，受到殘酷迫害。朱洗喺1962年就已經病逝，但當時仍被扣上將毛主席同腓特烈大帝相提並論、公開反對毛主席嘅罪狀，因此受到紅衛兵砸碑掘墳、曝其屍骨。
朱豪

朱豪（1996年7月4號—），真名白朱鎬，係大韓民國嘅一個男藝人同埋歌手。
朱軒洋

朱軒洋，台灣電影演員，2022年曾經攞到金馬獎最佳男配角。
朱銘

朱銘（1938年1月20號—2023年4月22號）原名朱川泰，係臺灣雕刻家。
朱踐耳

朱踐耳（1922年10月18號—2017年8月15號），原名朱榮實，係來自中國天津嘅作曲家。

生平
朱踐耳喺1922年10月18號喺天津出世，原名朱榮實。佢細個嗰陣同屋企人遷居上海。佢祖居現今喺存涇縣榔橋鎮嘅黃田村，名為「敬修堂」。朱踐耳讀中學嗰陣對音樂產生咗興趣，並自學鋼琴。朱踐耳視聶耳為佢嘅終身偶像，佢「踐耳」呢個名都係為咗偶像而改嘅。「『踐耳』就是踐行聶耳走過的道路」。朱踐耳喺30年代後期跟隨錢仁康學習和聲學，並隨同石人望學鍵鈕式手風琴。
1945年，朱踐耳去咗蘇北解放區，先後喺蘇中軍區前線劇團同華東軍區嘅文工團從事音樂事業。喺呢段時期，佢寫咗《打得好》呢首歌曲，並俾當時嘅解放軍廣泛傳唱。1949年，朱踐耳去咗上海電影製片廠、北京電影製片廠同埋中央新聞紀錄電影製片廠打工，為電影配樂。
1955年，朱踐耳去咗前蘇聯，喺莫斯科音樂學院學習作曲，喺呢段時間創作咗多部鋼琴小品，例如序曲《告訴你》、《流水》、《敘事詩》等等。1960年，佢畢業返返中國，撞正中蘇交惡。佢喺上海實驗歌劇院作曲。喺呢段時間，朱踐耳嘅作品《唱支山歌給黨聽》成為咗當時流傳得相當廣泛嘅作品。從1975年起，朱踐耳任職於上海交響樂團。
文革結束之後，朱踐耳開始創作交響樂，亦有一啲反思文革嘅作品。
2017年8月15號，朱踐耳喺上海病逝，終年95歲。
朱軍

朱軍（粵拼：zyu1 gwan1；簡化字：朱军；Deon Zhu；1964年4月26號—）係中國嘅主持人同演員。朱軍係中國人民政治協商會議第十一屆全國委員會委員、中國文學藝術界聯合會第八屆全國委員會委員、全國青年聯合會第十屆全國委員會委員。
佢喺1999年同2003年攞到電視金話筒獎，並喺2003年攞到最佳節目主持人金鷹獎。

生平
1964年嚮甘肅蘭州出世，祖籍河南洛陽，老竇係蘭州軍區嘅藝術家。
11幾歲嗰陣，朱軍喺阿爸嘅帶領下學習咗短劇喜劇《相聲》。
1981年10月，朱軍加入中國人民解放軍，服役四年。
1985年9月至1988年9月喺甘肅歌舞團工作。
1988年9月至1996年3月，朱軍喺蘭州軍區工作。
朱軍嚮1996年3月加入中央電視台。
朱軍自1997年主持咗中國中央電視台春節聯歡晚會。

生活
1993年5月，朱軍同中國嘅舞蹈家譚梅結婚，兩人有個仔朱思潭。
朱迪芙·畢拿

朱迪芙·畢拿係一個美國哲學家、作家、大學教員、社會學者、文學評論家、女權活動家、新聞工作者。
拉法口岸

拉法口岸 (阿拉伯文：معبر رفح‎，羅馬拼音：Ma`bar Rafaḥ) 係埃及同巴勒斯坦加沙走廊之間，唯一嘅邊境檢查站。喺一份2007年嘅協議入面，埃及同以色列同意咗一齊管制口岸嘅往來：埃及會控制實體嘅口岸，而以色列就會檢查過關嘅人同貨有冇違禁品。

歷史
喺1906年，鄂圖曼帝國同大英帝國達成共識，喺依家嘅拉法口岸附近，成立管制站。
喺1948年開始，埃及完全控制咗西奈半島同加沙走廊，而到1967年六日戰爭之後，兩笪地都由以色列控制咗，所以呢段時間並冇任何邊境管制嘅需要。
到1979年，埃及-以色列和約（英文：Egypt–Israel peace treaty）將西奈半島還返俾埃及，亦劃清咗加沙走廊同西奈半島之間嘅界綫。
喺2005年9月，以色列正式撤出加沙走廊，亦暫時咁閂咗個口岸。埃及同以色列根據已經簽咗嘅和約，同意一齊控制口岸嚟維持當地嘅保安，以免有武器能夠入到加沙走廊。以色列撤出之後，法塔赫代表嘅巴勒斯坦自治政府全面管治加沙走廊。
喺2005年11月，經過談判之後，歐盟開始監察拉法口岸，而以色列方面就繼續對所有過關嘅物品做檢查。
截至2022年10月，喺加沙走廊嘅入口之中，有49%係由埃及經過拉法口岸嚟，而51%係由以色列經過其他口岸嚟。喺呢咋貨之中，有 3/4 都係建築材料，而其他都主要係食物。
喺以色列-哈馬斯戰爭期間，以色列曾經炸過拉法口岸附近嘅地方，而埃及就要求以色列唔好干預人道援助嘅貨車。
拉法城

拉法 (阿拉伯文：رفح‎，羅馬拼音：Rafaḥ、希伯來文：רָפִיחַ‎，羅馬拼音：Rafiaḥ) 係一個位於巴勒斯坦國加沙走廊南部嘅城市，位於加沙城以西南30公里（19英里）。喺2017年嘅人口普查，拉法城嘅人口係 171,889人。
自從以色列-哈馬斯戰爭爆發以嚟，以色列對加沙走廊嘅轟炸造成咗大型嘅人道災難。截至2024年2月底，估計總共有大約140萬人去咗拉法城嚟避難。

歷史
喺1982年，喺以色列撤出西奈半島之後，拉法城分成咗埃及部分同加沙部分。兩邊之間起咗鐵絲網，分開咗唔少家庭。以色列同埃及亦一齊拆咗舊嘅市中心，嚟起一個緩衝區。
拉法城係拉法口岸嘅所在地，係加沙走廊同埃及之間唯一嘅邊境檢查站。除此之外，加沙走廊嘅前幾場，阿拉法特國際機場（英文：Yasser Arafat International Airport），曾經喺拉法城附近，直至個機場喺2001年俾以色列軍隊炸爛咗。
拉法站

拉法站（粵拼：laai1 faat3 zaam6）係位於中國吉林省吉林市蛟河拉法嘅火車站，由瀋陽鐵路局吉林車務段管理，係拉濱鐵路嘅起點，郵編132502。而家呢個站係四等站，只運貨，唔上落客。呢個站離長春站213公里，離哈爾濱站266公里，喺蛟河市區以北10公里處，而個站向東6公里係國家4A級景區拉法山。
拉法站起喺1928年6月，除咗拉濱綫，重有長圖綫經過，而家呢個站未電氣化。呢個站一帶曾經打過拉新戰役，即係拉法新站戰役，又乾脆嗌做拉法戰役，呢場仗係由中共嘅東北民主聯軍第一、二師同國民政府軍四個營打嘅，係爲咗爭長圖鐵路。呢場仗喺1946年6月7號打起，到10號上晝七點打完，其中喺拉法打嘅時間係七號晚黑到八號朝早，國民政府軍輸咗，敗退新站，之後輪到新站打。呢場仗係東北民主聯軍戰略撤退中贏嘅第一場仗。